# NBCUniversal

| *NBCUniversal Media, LLC* |
| --- |
|  |
| Tips |
kopuzņēmums (2004–2013) meitasuzņēmums (2013–pašlaik) |
| Darbības joma |
masu mediji izklaide |
| Priekštecis | * **NBC līnija**:
	+ *General Electric*
	+ RCA
* Universal* līnija**:
	+ *Vivendi Universal*
	+ *Seagram*
	+ *PolyGram*
	+ *MCA Inc.*
 |
| Dibināts |
2004. gada 11. maijs |
| Galvenais birojs |  Ņujorka, Ņujorkas štats, ASV |
| Darbības zona |
visa pasaule |
| Ieņēmumi | ▲ 39,2 miljardi US$ (2022) |
| Darbinieki |
35 000 (2020) |
| Mātes uzņēmums | *Comcast* |
| Nodaļas | *NBCUniversal Media Group* *Universal Studios* *Universal Studio Group* *Universal Destinations & Experiences* |
| Meitas uzņēmumi | *Fandango Media* (75%) |
| Tīmekļa vietne | nbcuniversal.com |
| **Atsauces:** |

NBCUniversal Media, LLC (saīsināti kā **NBCU**, kopš 2013. gada darbojas biznesā kā NBCUniversal vai Comcast NBCUniversal) ir ASV multinacionāls plašsaziņas līdzekļu un izklaides industrijas konglomerāts, kas ir *Comcast* meitasuzņēmums, tā galvenā mītne atrodas Manhatanā, Ņujorkā.

*NBCUniversal* galvenokārt darbojās masu mediju un izklaides industrijā. Uzņēmums nosaukts pēc divām nozīmīgākajām nodaļām — *National Broadcasting Company* (NBC) — viena no ASV "lielā trijnieka" televīzijas tīkliem — un lielākās Holivudas filmu studijas *Universal Studios*. Tam ir arī ievērojama klātbūtne apraides jomā, izmantojot vietējo un starptautisko īpašumu portfeli, ieskaitot televīzijas tīklus *USA Network*, *Syfy*, *Bravo*, E!, *Telemundo* (spāņu valodā), *Universal Kids*, straumēšanas pakalpojumu *Peacock* un kompāniju *Snap* un *Vox Media* īpašumtiesības. Caur savu *Universal Destinations & Experiences* nodaļu, *NBCUniversal* ir arī trešais lielākais atrakciju parku operators pasaulē. Kopš 2018. gada tā māsas uzņēmums, ko kontrolē *Comcast*, *Sky Group Limited*, pārvalda savus plašsaziņas līdzekļus un telekomunikāciju līdzekļus.

Uzņēmumu *NBCUniversal* izveidoja 2004. gada 11. maijā, sākot darbību 2004. gada 8. novembrī kā NBC Universal, Inc., apvienojot *General Electric* (GE) kontrolēto NBC ar *Vivendi Universal Entertainment* filmu un televīzijas meitasuzņēmumu *Universal Studios*, pēc tam, kad GE bija iegādājusies 80% meitasuzņēmuma, piešķirot *Vivendi* 20% jaunā uzņēmuma daļu. 2011. gadā *Comcast* ieguva 51% un līdz ar to kontroli pār nesen reformēto *NBCUniversal*, iegādājoties akcijas no GE, savukārt GE izpirka *Vivendi*. Kopš 2013. gada uzņēmums ir pilnībā piederošs *Comcast* meitasuzņēmums, kas iegādājās GE īpašumtiesības.

## Vēsture

### Apvienošanās

2004. gadā lielās finanšu krīzes laikā, ko izraisīja pārmērīga paplašināšanās, *Universal Studios* mātesuzņēmums *Vivendi Universal Entertainment* (Francijas uzņēmuma *Vivendi Universal*, tagad *Vivendi* nodaļa) nolēma pārdot 80% *Universal Studios* akciju NBC mātesuzņēmumam *General Electric* (GE). Pārdošana un apvienošanās izveidoja *NBC Universal*. Jaunā uzņēmuma 80% daļu piederēja GE, bet 20% — *Vivendi*. Kopuzņēmumā ietilpa Vivendi ASV filmu kompānijas (piemēram, *Universal Pictures*), *NBC Universal Television Studio*, *NBC Universal Television Distribution*, ražošanas un izplatīšanas vienības, *Universal Studios Home Video*, *Universal Studios Consumer Products Group*, *Back Lot Music* (agrāk *NBC Records*), kā arī pieci tematiskie parki, kabeļtelevīzijas kanāli, tostarp *USA Network*, *Sci-Fi Channel*, vēlāk likvidētie *Trio*, *Cloo* (iepriekš *Sleuth*), kā arī 50% *Canal+* un *StudioCanal* akciju. *Universal Music Group* netika iekļauta darījumā un nav daļa no *NBC Universal*.

2004. gada 2. augustā apvienoja NBC un *Universal Television* televīzijas nodaļas, izveidojot *NBC Universal Television*.

### Kabeļtelevīzijas tīklu atdalīšana

2024. gada 20. novembrī *Comcast* paziņoja, ka tā nodalīs lielāko daļu savu kabeļtelevīzijas tīklu. Atdalītajā uzņēmumā (ar darba nosaukumu *SpinCo*) būs iekļauti tīkli *Universal Kids*, *USA Network*, *CNBC*, *E!*, *Golf Channel*, *MSNBC*, *Oxygen* un *Syfy*, kā arī atsevišķi digitālie īpašumi, piemēram, *Fandango Media* un *SportsEngine*. *Comcast* paziņoja, ka tas gatavojas izaugsmei straumēšanas laikmetā, un plāno saglabāt *NBCUniversal* galvenos izklaides aktīvus, tostarp NBC apraides tīklu, sporta un ziņu raidorganizācijas, filmu un televīzijas studijas, kā arī *Bravo* tīklu, kas ir galvenais *Peacock* satura piegādātājs.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: NBCUniversal.

* *Encyclopædia Britannica* raksts (angliski)
* Krievijas Lielās enciklopēdijas raksts (krieviski)
* Oficiālā tīmekļa vietne